section_heading: Karijera
paragraph_text: Nakon povratka u Hrvatsku predavao je međunarodne ekonomske odnose na Ekonomskom fakultetu, bio je šef analitike Hrvatske narodne banke, istraživač na Ekonomskom Institutu u Zagrebu, ali i savjetnik Ujedinjenih naroda za Zapadnu Afriku. U kolovozu 1990. postao prvi guverner Hrvatske narodne banke, odvevši tada mladu državu na put monetarne samostalnosti, što je on sam isticao kao najznačajniji trenutak u svojoj karijeri. Hrvatski dinar bio je prijelazna valuta do uvođenja kune 1994. Nakon odlaska iz HNB-a (bio je guverner od 1990. do 1992.), okrenuo se diplomaciji. Bio je prvi hrvatski veleposlanik pri Europskoj unije u Bruxellesu, zatim veleposlanik u Londonu, odakle je pokrivao Veliku Britaniju i Irsku, a počasni konzul Irske u Zagrebu, a zatim u Splitu ostao je doživotno. U 2001. godini je otišao u službenu mirovinu, ali je ostao aktivan u brojnim projektima.